Шешир госпођице Хортензије
Какав шешир, госпођице,
Пун лишћа и цвећа,
Та на њему цвета један
Делић премалећа, —

Чак и птица има једна,
Перје, па лептири —
Кад вас види ћата, мора
Да се узнемири.

Па пробија главом прозор
— Љубав му је јака —
Промоли се као голуб
Из голубињака.

Ах, још да је он крај оне
Птичице на’еро!
Та шарен је као папагај
А лакши нег перо!

Извор 
1896. Бранково коло за забаву, поуку и књижевност. Година -{II}-, број 18, стр. 546–547.

Милета Јакшић